cyanic-selkie/wikianc huggingface dataset:
আলবেনিয়ার ইতিহাস
সাম্যবাদী শাসন
হোক্সহার অধীনে রাজনৈতিক নিপীড়নের পরিমাণ ছিল ভয়াবহ। বিরুদ্ধ মত দূর করার জন্য সাম্যবাদী দল বাদে বাকী সব রাজনৈতিক দল নিষিদ্ধ এলান করা হয়। সাম্যবাদী দলের অভ্যন্তরীণ বিরুদ্ধবাদীদেরও পর্যায়ক্রমিকভাবে নিষ্ক্রিয় করা হয়। হাজার হাজার লোককে চাকুরিচ্যুত করা হয়, শ্রম ক্যাম্পে অন্তরীণ করা হয়, কিংবা মেরে ফেলা হয়। সমস্ত সরকারী সংস্থার উপর সেন্সরশিপ জারী করা হয়। রাষ্ট্রের হেফাজত নেটওয়ার্ক সিগুরিমি তামাম লোকের উপর নজরদারী করত এবং যেকোন ধরনের ইনকিলাব দেখলেই তা দমন করত। ১৯৬৭ সালে তামাম ধর্মীয় সংগঠন নিষিদ্ধ করা হয়, মুসলিম ও খ্রিস্টান ধর্মালয়গুলির সম্পত্তি বাজেয়াপ্ত করা হয় এবং দেশটিকে দুনিয়ার পহেলা নাস্তিক রাষ্ট্র এলান করা হয়।
শাসক দলের মধ্যেই বিরোধিতার আভাস দেখা দেয়। ১৯৮১ সালে উজিরে আজম মুহম্মদ শেহু অজানা রহস্যময় কারণে মারা যান। ধারণা করা হয় তিনি হোক্সহাকে ক্ষমতাচ্যুত করার পাঁয়তারা করছিলেন। ১৯৮৩ সালে সিগুরিমি বেশ কয়েকজন দলীয় কর্মকর্তাকে ফাঁসি দেন। ১৯৮৫ সালের এপ্রিলে হোক্সহা মারা গেলে দলের পহেলা সচিব রামিজ আলিয়া তার পদে আসেন। আলিয়া সাম্যবাদী এন্তেজাম বজায় রেখে অবনতিশীল অর্থনীতি পুনরুদ্ধারের জন্য সংস্কারকাজ উপস্থাপন করেন।
গণতন্ত্রের শুরু
১৯৮৯ সালে পূর্ব ইউরোপে যখন সাম্যবাদী শাসনের অবসান ঘটে, তখন কিছু কিছু আলবানী আরও সুদূরপ্রসারী সংস্কারের দাবী তোলেন। এদের মধ্যে ছিলেন বুদ্ধিজীবী, শ্রমিক শ্রেণীর সদস্য, এবং অসন্তুষ্ট তরুণেরা। বর্ধমান অশান্তি ও গণবিক্ষোভের মুখে আলিয়া ধর্মীয় আজাদী ফিরিয়ে আনেন, সিগুরিমির ক্ষমতা খর্ব করেন এবং কিছু বাজার সংস্কার ও অর্থনৈতিক বিকেন্দ্রীকরণ হাতে নেন। ১৯৯০ সালের ডিসেম্বরে সরকার আজাদ রাজনৈতিক দলের পয়দা বৈধ এলান করে, ফলে রাজনীতিতে সাম্যবাদী দলের একচেটিয়া নিয়ন্ত্রণ শেষ হয়। বিচার এন্তেজাম সংস্কার করে আইন ওজারৎ তৈরি করা হয় এবং মৃত্যুদণ্ডের পরিমাণ হ্রাস করা হয়। আলবানীদের বিদেশ গমনের অণুমতি দেয়া হয়। ১৯৯০ সালে হাজার হাজার আলবানী পশ্চিমা দেশগুলির দূতাবাসের মাধ্যমে দেশ ছেড়ে পালিয়ে যাওয়ার চেষ্টা করে। ৫০০০ আলবানীকে নিরাপদে সরিয়ে নিতে বহুদেশীয় ত্রাণ অপারেশন হাতে নেওয়া হয়। আরও ২০ হাজার আলবানী নৌকায় করে অবৈধভাবে ইতালিতে পাড়ি জমায়।
একই সময়ে আলবেনিয়াতে গণপ্রতিবাদ চলতে থাকে। ফলে সরকার ও সাম্যবাদী দল থেকে অনেক চরম সাম্যবাদী নেতাকে বহিস্কার করা হয়। ১৯৯১ সালের এক মিছিলে পুলিশ গুলি চালালে অনেকে নিহত হয়। মার্চে সমস্ত রাজনৈতিক বন্দীর সাধারণ ক্ষমা এলান করা হয়। একই মাসে আইনসভার জন্য বহুদলীয় ইন্তেখাব অনুষ্ঠিত হয়। সাম্যবাদী দল ও তাদের মিত্ররা ২৫০টি আসনের মধ্যে ১৬৯টি আসন জেতে। অন্যদিকে নবগঠিত ডেমোক্র‌্যাট দল ৭৫টি আসন জেতে। সাম্যবাদীদের বিজয়ের পর আরেক দফা বিক্ষোভ শুরু হয়। এবার শকোডার শহরে পুলিশের গুলিতে চার জন মারা যায়।
১৯৯১ সালের এপ্রিলে একটি অন্তর্বর্তীকালীন সংবিধান পাস করা হয় এবং দেশের নাম গণপ্রজাতন্ত্রী আলবেনিয়ার পরিবর্তে আলবেনিয়া প্রজাতন্ত্র রাখা হয়। আইনসভার সংখ্যাগরিষ্ঠ সাম্যবাদীরা আলিয়াকে নব্যসৃষ্ট রাষ্ট্রপতি পদে বসায় এবং অর্থনীতিবিদ ফাতোস নানো উজিরে আজম হন। কিন্তু হাজার হাজার শ্রমিকের সাধারণ ধর্মঘটের মুখে এই সরকার পদত্যাগ করেন এবং জুনে একটি কোয়ালিশন সরকার গঠন করা হয়। এতে সাম্যবাদী, গণতন্ত্রী, প্রজাতন্ত্রী এবং সামাজিক গণতন্ত্রীরা অন্তর্ভুক্ত হন। কিন্তু রাস্তায় মিছিল চলতে থাকে এবং মিছিলকারীরা সাবেক সাম্যবাদী নেতাদের গ্রেপ্তার ও গণমাধ্যমের পূর্ণ আজাদী দাবী করতে থাকে। ১৯৯১ সালের ডিসেম্বরে কোয়ালিশন সরকারের পতন ঘটে এবং একটী অন্তর্বর্তীকালীন প্রশাসন কায়েম হয়।
১৯৯২ সালের মার্চে নয়া ইন্তেখাব অনুষ্ঠিত হয়, যাতে গণতন্ত্রীরা আইনসভার ১৪০টি আসনের মধ্যে ৯২টিতে বিজয়ী হয়। সমাজবাদীরা ৩৮টি, সমাজবাদী গণতন্ত্রীরা ৭টি এবং ইউনানী সংখ্যালঘু একতা দল ২টি আসন জেতে। আইনসভা গণতন্ত্রী দলের নেতা সালি বেরিশাকে রাষ্ট্রপতি বানায় এবং বেরিশা আলেক্সান্দর মেক্‌সিকে উজিরে আজম পদে নিয়োগ দেন। বেরিশার অধীনে বেশ কিছু সাবেক সাম্যবাদী কর্মকর্তাকে, যাদের মধ্যে আলিয়া ও নানো-ও ছিলেন, গ্রেপ্তার করা হয়। তাদেরকে ক্ষমতার অপব্যবহার ও দুর্নীতির দায়ে বিচার করা হয় এবং দীর্ঘমেয়াদের শাস্তি দেয়া হয়। অনেক পর্যবেক্ষক মনে করেন এই বিচারগুলি ন্যায়বিচার ছিল না, বরং বেরিশা রাজনৈতিক প্রতিদ্বন্দ্ব্বীদের সরিয়ে ফেলতে এগুলি এস্তেমাল করেন। আলিয়া ও নানো উভয়েই কয়েক বছরের মধ্যেই ছাড়া পান। ১৯৯৪ সালের নভেম্বরে গণতন্ত্রীরা একটি নয়া সংবিধান প্রস্তাব করে কিন্তু জনগণ একটি গণভোটে তা প্রত্যাখ্যান করেন। বিরোধীরা বলে যে এই প্রস্তাবটিতে ক্ষমতাধর রাষ্ট্রপতির হাতে আরও ক্ষমতা কুক্ষিগত করত। রাষ্ট্রপতিকে স্বৈরাচারী আখ্যা দেয়া হয় এই বলে যে তিনি প্রেসের আজাদীতে হস্তক্ষেপ, সাবেক সাম্যবাদী নেতাদের জুলুম এবং আদালতসমূহ নিয়ন্ত্রণ করেছেন। সরকারের সমর্থকেরা পাল্টা দাবি করে যে সমাজবাদীরা দেশের নয়া গণতন্ত্র বানচাল করে দিতে চাচ্ছে।
সাবেক ইউগোস্লাভিয়ার রাষ্ট্রগুলির সাথে সম্পর্কও খারাপের দিকে মোড় নেয়, বিশেষ করে সার্বীয় প্রদেশ কসোভোর সংখাগরিষ্ঠ আলবানী জনগণের উপর নিপীড়ন প্রসঙ্গে। ১৯৮৯ সালে সার্বিয়া কসভোর স্বায়ত্বশাসন রদ করে এবং ১৯৯১ সালে কসভোর আলবানী নেতারা প্রদেশটির আজাদী এলান করেন। যদিও আন্তর্জাতিক সম্প্রদায়ে কসোভো স্বীকৃতি পায়নি, আলবেনিয়া কসোভোকে সমর্থন দেয় এবং জাতিসংঘকে প্রদেশটিতে পর্যবেক্ষক পাঠাতে আরজ জানায়। কিন্তু জাতিসংঘ এই আরজে সাড়া দেয়নি। ১৯৯০-এর দশকের মাঝামাঝি আলবেনিয়া ভয় করতে শুরু করে যে অশান্ত কসোভোতে সামরিক ধরপাকড় শুরু হবে এবং বহু লোক উদ্বাস্তু হয়ে গোটা বলকান অঞ্চলকে অস্থিতিশীল করে তুলবে। এছাড়া ম্যাকেডোনিয়াতে আলবানী সংখ্যালঘুদের প্রতিনিধিত্বের ব্যাপারেও আলবেনিয়া উদ্বেগ প্রকাশ করে।
১৯৯৬ সালের মাঝামাঝি আলবেনিয়াতে সাধারণ ইন্তেখাব অনুষ্ঠিত হয়, কিন্তু রাষ্ট্রপতি সালি বেরিশার গণতন্ত্রী দল বিজয় লাভ করলেও তাদের বিরুদ্ধে কারচুপির অভিযোগ আনা হয়। বিরোধী দলগুলি সংসদ বর্জন করে। ১৯৯৭ সালে এই সংসদ বেরিশাকে আরও ৫ বছরের জন্য নির্বাচিত করে। ১৯৯৭ সালের শুরুতে অনেকগুলি জাল বিনিয়োগ স্কিম ধরা পড়ে, যাতে হাজার হাজার আলবানী তাদের সঞ্চয় হারান। সরকার বহু বিনিয়গকারীকে আংশিক ক্ষতিপূরণের আশ্বাস দিলেও অর্থনীতিতে বিপর্যয় ও রাজনৈতিক স্ক্যান্ডালের প্রেক্ষিতে আলবানীরা পহেলা বিভিন্ন শহরে মিছিল শুরু করে ও পরে সেগুলি রায়টে রূপ নেয়। ১৯৯৭ সালের মার্চের মধ্যে দেহসব্যাপী বিদ্রোহ ছড়িয়ে পড়ে এবং দেশের অনেক অংশে প্রশাসন বিকল হয়ে যায়। দেশের দক্ষিণাংশ, বিশেষ করে ভলোরে এবং সারান্দে শহর, স্থানীয় মিলিশিয়া ফৌজ ও সশস্ত্র নাগরিকেরা লুটেরাদের বিরুদ্ধে প্রতিরক্ষা নিজেদের হাতে তুলে নেন।
দেশব্যাপী গৃহজঙ্গের আশঙ্কা দেখা দেয় এবং রাষ্ট্রপতি বেরিশা একটি অন্তর্বতীকালীন সরকার গঠন করেন, যার প্রধান ছিলেন সমাজবাদী বাশকিম ফানো। বেরিশা জুনের মধ্যে সাধারণ ইন্তেখাবের ওয়াদা দেন এবং তার দল হেরে গেলে রাষ্ট্রপতি পদ থেকে পদত্যাগের ওয়াদা দেন। নয়া সরকার দেশের শান্তি-শৃঙ্খলা রক্ষার জন্য আন্তর্জাতিক মদদ কামনা করে। তবে ইতালীয় কমান্ডারের অধীনে আগত বহুজাতিক ফৌজটিকে কেবল আলবেনিয়ার দুর্গম এলাকাগুলিতে ত্রাণ সরবরাহেই কাজে লাগানো হয়।
১৯৯৭ সালের জুনের ইন্তেখাবে সমাজবাদীরা ৬৫% ভোট পেয়ে ক্ষমতায় আসে। বেরিশা জুলাইয়ে পদত্যাগ করেন। কারাগার থেকে মুক্তিপ্রাপ্ত নেতা ফাতোস নানো উজিরে আজম হন। রেক্সহেপ মেজদানী নামের আরেকজন সমাজবাদী নেতাকে রাষ্ট্রপতি পদ দেওয়া হয়। গণতন্ত্রীরা ১৯৯৮ সালের মার্চ পর্যন্ত সংসদ বয়কট করেন। ১৯৯৭ সালের আগস্টে সরকার এলান দেন যে ভলোরে শহরে আইনশৃঙ্খলা কায়েম হয়েছে এবং সেই মাসেই বহুজাতিক ফৌজ আলবেনিয়া ত্যাগ করে। ১৯৯৮ সালের সেপ্টেম্বরে উজিরে আজম নানো কোয়ালিশন সরকারের সাথে উজির-মজলিসে বদলের ব্যাপারে মতভেদের কারণে পদত্যাগ করেন। পান্ডেলি মাজকো নামের একজন সমাজবাদী নেতাকে উজিরে আজম বানানো হয়। কসোভোতে জাতিগত আলবানী বিচ্ছিন্নতাবাদীরা বহু সার্বীয় পুলিশকে কতল করলে এর জের ধরে ১৯৯৮ সালের শুরুতে তৎকালীন ইউগোস্লাভিয়ার (বর্তমান সার্বিয়া ও মন্টেনিগ্রো) সাথে আলবেনিয়ার সম্পর্ক খারাপের দিকে মোড় নেয়। সার্বীয় পুলিশ ও ইউগোস্লাভ সেনা ফৌজের দল কসোভোর সাধারণ জনগণের উপর হামলা করে এবং ১৯৯৮ ও ১৯৯৯ সালের শুরুর অধিকাংশ সময় জুড়ে বিচ্ছিন্নতাবাদী কসভো মুক্তি ফৌজের সাথে জঙ্গ করে। ইউগোস্লাভিয়া কসোভোর ব্যাপারে শান্তিচুক্তিতে আসতে অসম্মতি জানালে ১৯৯৯ সালের মার্চে ন্যাটো ইউগোস্লাভ সামরিক স্থাপনাগুলিতে বিমান হামলা চালানো শুরু করে। এর জবাবে সার্বীয় সেনারা কসোভোর গ্রামগুলিতে আরও বেশি আক্রমণ শুরু করে, ফলে লাখ লাখ লোক নিজেদের বাসস্থান ছেড়ে চলে যায়। ১৯৯৮ সাল থেকেই আলবেনিয়া কসোভো-আগত উদ্বাস্তুদের আশ্রয় দিয়ে আসছিল, কিন্তু ১৯৯৯- এর বিমান হামলার ফলে উদ্বাস্তুর ঢেউ সামলাতে আলবেনিয়া হিমশিম খেয়ে যায়। দেশটির ভঙ্গুর অর্থনীতিতে চাপের পয়দা হয়। জুন মাসের মধ্যেই প্রায় সাড়ে চার লাখ কসোভোবাসী আলবেনিয়াতে পানা নেয়। ঐ মাসেই ইউগোস্লাভ সরকার একটি আন্তর্জাতিক শান্তি চুক্তিতে সম্মত হয়। চুক্তির শর্ত অনুসারে কসোভোতে একটি আন্তর্জাতিক সালামৎ ফৌজ কায়েম করা হয় যাতে শরণার্থীরা হেফাজতে দেশে ফিরে আসতে পারে।
সাম্প্রতিক ঘটনাবলি
১৯৯৯ সালের অক্টোবর মাসে মাজকো সাম্যবাদী দলের অভ্যন্তরীণ আস্থা হারিয়ে উজিরে আজমের পদ থেকে অবসর নেন। তার স্থানে আসেন ইলির মেতা, একজন তরুণ ও সংস্কারপন্থী নেতা। মেতা মাজকো সরকারের নীতি ধরে রাখার ব্যাপারে কসম করেন; এই নীতিগুলির মধ্যে ছিল অর্থনৈতিক প্রবৃদ্ধি অর্জন, এবং ইউরোপীয় ইউনিয়ন ও নেটোতে আলবেনিয়ার সদস্যপদ প্রাপ্তির ব্যাপারে কাজ করা। ২০০১ সালের জুন মাসে অনুষ্ঠিত সংসদীয় ইন্তেখাবে সমাজতান্ত্রিক দল সংখ্যাগরিষ্ঠতা ধরে রাখে।
কিন্তু ২০০২ সালের জানুয়ারি মাসে ফাতোস নানোর সাথে তিক্ত বিবাদের জের ধরে মেতা হঠাৎ করে উজিরে আজম পদ থেকে অবসর নেন। সমাজতান্ত্রিক দলও এতে দুই ভাগ হয়ে যায়। নানো মেতার সরকারের বিরুদ্ধে দুর্নীতির অভিযোগ আনেন এবং উজিরদের মজলিসে আমূল বদল আনতে বলেন। মেতার পদত্যাগের পর পরই গণতন্ত্রী দলের সদস্যরা সাত মাসের বয়কট শেষ করে সংসদে ফেরত আসেন।
২০০২ সালের ফেব্রুয়ারি মাসে সমাজতান্ত্রিক দলের নেতারা মাজকোকে মেতার উত্তরসূরী হিসেবে নির্বাচিত করেন এবং জুন মাসে সংসদ বিদায়ী রেক্সহেপ মেজদানির স্থলে আলফ্রেড মোইসিউ-কে রাষ্ট্রপতি পদে নিয়োগ দেয়। মোইসিউ একজন অবসরপ্রাপ্ত জেনারেল এবং সাবেক প্রতিরক্ষা উজির। তিনি জুলাই মাসে পদ গ্রহণ করেন। একই মাসে মাজকোকে সরিয়ে নানো উজিরে-আজম হন। নয়া উজির-মজলিস গঠন করা হয় এবং আশা করা হয় সেটি সমাজতান্ত্রিক দলের অন্তর্কোন্দল রুখবে।
সৈয়দপুর ইউনিয়ন, পীরগঞ্জ
সৈয়দপুর ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.১২ কিমি২ (৩৫.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৩৪ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।
ধর্ষণের সমাজ-জীববিজ্ঞানগত তত্ত্বসমূহ
ধর্ষণের সমাজ-জীববিজ্ঞানগত তত্ত্বসমূহ (Sociobiological theories of rape) অনুসন্ধান করে যে কীভাবে বিবর্তনগত অভিযোজন ধর্ষকের মনস্তত্ত্বে প্রভাব ফেলে। এরকম তত্ত্বগুলো উচ্চমাত্রায় বিতর্কিত, কারণ গতানুগতিক তত্ত্বসমূহ ধর্ষণকে আচরণগত অভিযোজন হিসেবে বিবেচনা করে নি। এরকম তত্ত্বের কিছু বিরোধিতা আসে নৈতিক, ধর্মীয়, রাজনৈতিক ও বৈজ্ঞানিক ক্ষেত্র থেকে। অন্যেরা আবার বলেন, যথার্থ প্রতিরোধমূলক উপায় তৈরি করার জন্য ধর্ষণের কারণের সঠিক জ্ঞান প্রয়োজন।
ধর্ষণের একটি প্রাকৃতিক ইতিহাস
ধর্ষণ কোন পরিস্থিতিতে জিনগত সুবিধাদানকারী আচরণগত অভিযোজন হিসেবে বিবর্তিত হয়েছে এই ধারণাটি বিখ্যাত হয়েছিল জীববিজ্ঞানী র‍্যানডি থর্নহিল এবং নৃতাত্ত্বিক ক্রেইগ টি. পালমার এর দ্বারা। তারা ২০০০ সালের একটি বই এ ন্যাচারাল হিস্টোরি অব রেপ: বায়োলজিকাল বেজেস অব সেক্সুয়াল কোয়েরশন (ধর্ষণের একটি প্রাকৃতিক ইতিহাস: যৌনতায় বল প্রয়োগে জীববিজ্ঞানগত ভিত্তি ) -এ এই বিষয়ে প্রকাশ করা হয়।
প্রাণীদের মধ্যে বল প্রয়োগ
প্রাণীজগতে মানুষের ধর্ষণের অনুরূপ আচরণ লক্ষ্য করা যায়। হাঁস, বটলনোজ ডলফিন, শিম্পাঞ্জিদের ক্ষেত্রে এরকমটা দেখা যায়। ওরাংওটান, মানুষের নিকট আত্মীয় প্রজাতিগুলোতে এরকম যৌন সম্পর্ক তাদের সকল যৌন সম্পর্কের অর্ধেক। এরকম আচরণকে "বলপ্রযুক্ত যৌন সম্পর্ক" (forced copulations) বলা হয়। এখানে দেখা যায় একটি প্রাণী যখন আরেকটির সাথে সংঘর্ষে লিপ্ত হচ্ছে বা পালাতে চাচ্ছে, তখন এদের সাথে জোড়পূর্বক যৌন সম্পর্ক স্থাপন করা হচ্ছে। প্রাণীজগতে এই জোড়পূর্বক যৌন সম্পর্কের পর্যবেক্ষণটি বিতর্কিত নয়। যেটা বিতর্কিত সেটা হল, এই পর্যবেক্ষণগুলোর ব্যাখ্যা এবং এই সব প্রাণীদের উপর ভিত্তি করে এই তত্ত্বগুলোর সম্প্রসারণ করে মানুষের উপর প্রয়োগ করায়। থর্নহিল এই তত্ত্বটিকে স্করপিয়ন মাছির যৌন আচরণ এর বর্ণনা দেবার মাধ্যমে পরিচয় করিয়ে দেন। এই স্করপিয়ন মাছিদের ক্ষেত্রে পুরুষেরা নারীদের সাথে হয় কোর্টশিপের সময় কোন খাদ্য উপহার দিয়ে যৌন সম্পর্ক তৈরি করে, অথবা কোন কিছু না দিয়েই যৌন সম্পর্ক গড়ে তোলে। শেষোক্তটিতে নারীকে দমনের জন্য বল প্রয়োগের প্রয়োজন হয়।
মানব ধর্ষণ
একটি প্রকল্প হিসেবে গৃহীত হয় যে, মানুষের ক্ষেত্রে ধর্ষণ হচ্ছে অন্যান্য প্রাণীর বলপূর্বক যৌন সম্পর্কের অনুরূপ। "মানব ধর্ষণ একটি বিপথগামিতা বা মতিভ্রম (aberration) হিসেবে দৃষ্টিগোচর হয় না, বরং একটি বিকল্প জিন উন্নয়ন কৌশল (gene-promotion strategy) হিসেবে দৃষ্টিগোচর হয় যা প্রতিযোগিতাপূর্ণ হারেম গঠনের সংগ্রামে "পরাজিতরাই" বেশির ভাগ সময়ে অবলম্বন করে থাকে। যদি বৈধ, সম্মতিসূচক যৌনতার সুযোগ না থাকে, তাহলে একজন পুরুষ বলপূর্বক যৌনতা অথবা জিনগত বিলুপ্তির (genetic extinction) একটিকে বেছে নেবার সিদ্ধান্ত গ্রহণের সম্মুখীন হয়।"
থর্নহিল এবং পালমার লিখেছেন, "সংক্ষেপে বলতে গেলে, একজন পুরুষের অনেক সন্তান থাকতে পারে, এতে তার খুব একটা অসুবিধা থাকে না; কিন্তু একজন নারীর ক্ষেত্রে অনেক কষ্টের পরেও মাত্র কয়েকজন সন্তান থাকে।" নারীরা তাই সঙ্গী নির্বাচনের ক্ষেত্রে বেশি খুঁতখুঁতে হয়। ধর্ষণকে প্রজননগত সাফল্য অর্জনের জন্য পুরুষের একটি সম্ভাবনাময় কৌশল হিসেবে দেখা হয়। তারা আরও বেশ কিছু বিষয়কে ইঙ্গিত করেছে যেখানে ধর্ষণকে একটি প্রজননগত কৌশল (reproductive strategy) হিসেবে নির্দেশ করা হয়। সম্ভাবনাময় সন্তানধারণের বছরগুলোতেই নারীদের সবচেয়ে বেশি ধর্ষণের শিকার হতে দেখা যায়। ধর্ষকেরা সাধারণত ভুক্তভোগীদেরকে বশে আনার জন্য প্রয়োজনের অধিক বল প্রয়োগ করে না, কারণ শারীরিকভাবে ক্ষতিগ্রস্ত ভুক্তভোগীর দ্বারা প্রজননের সম্ভাবনা কমে যায়। অধিকন্তু, "অনেক সংস্কৃতিতে ধর্ষণকে ভুক্তভোগীর স্বামীর বিরুদ্ধে করা অপরাধ হিসেবে দেখা হয়।"
নৃতত্ত্ববিদ এডওয়ার্ড এইচ. হাগেন তার ইভোল্যুশনারি সাইকোলজি এফএকিউ-তে বলেন, ২০০২ সাল থেকে তিনি বিশ্বাস করেন, ধর্ষণের একটি অভিযোজনগত আচরণ হবার প্রকল্পটির কোন পরিষ্কার সাক্ষ্যপ্রমাণ নেই। তিনি মনে করেন, ধর্ষণের অভিযোজ্যতা (adaptivity) থাকা সম্ভব, কিন্তু তার দাবী হচ্ছে, এরকমটাই যে হচ্ছে তার কোন নির্দিষ্ট সাক্ষ্যপ্রমাণ নেই। যাই হোক, তিনি এরকম সাক্ষ্যপ্রমাণ পাওয়া যাবার ব্যাপার উৎসাহিত করেন: "মানব পুরুষেরা ধর্ষণের জন্য মানসিক অভিযোজন ধারণ করে কিনা তার উত্তর কেবল এরকম চেতনাগত বিশেষত্বের জন্য সাক্ষ্যপ্রমাণ খোঁজার উদ্দেশে হওয়া যত্ন সহকারে করা গবেষণা থেকেই পাওয়া সম্ভব। এরকম সাক্ষ্যপ্রমাণ না খোঁজার অর্থ হচ্ছে একটি লুকানো অস্ত্রের জন্য সন্দেহভাজন ব্যক্তিকে খুঁজে বার করতে ব্যর্থ হওয়া।" এছাড়াও তিনি পূর্বপুরুষ পরিবেশের (ancestral environment) কিছু অবস্থার বর্ণনা করেছেন যখন ধর্ষণের প্রজননগত অর্জন এর ব্যয় এর চেয়ে বেশি ছিল: ম্যাককিবিন এট আল. (২০০৮) বলেন, বিভিন্ন ধরনের ধর্ষক ও ধর্ষণ কৌশল থাকতে পারে। একটি হচ্ছে অসুবিধায় পড়া পুরুষের দ্বারা ধর্ষণ যে এটা ছাড়া আর যৌন সম্পর্ক স্থাপন করতে পারেন না। অন্যটি হচ্ছে "বিশেষায়িত ধর্ষক" (specialized rapists) যিনি সম্মতিসূচক যৌনতার চেয়ে ধর্ষণের ক্ষেত্রেই অধিক যৌনতৃপ্তি লাভ করে থাকেন। তৃতীয় একটি হচ্ছে সুবিধাবাদী ধর্ষক (opportunistic rapist) যিনি পরিস্থিতিভেদে বলপূর্বক যৌনতায় অংশগ্রহণ করেন, আবার সম্মতিসূচক যৌনতাতেও অংশগ্রহণ করেন। চতুর্থ ধরনটি হল সাইকোপ্যাথিক ধর্ষক। পঞ্চমটি হল সঙ্গীর দ্বারা শুক্রাণু প্রতিযোগিতার (sperm competition) কারণে ধর্ষণ, যখন পুরুষ জানে বা সন্দেহ করে যে তার সঙ্গী নারীটি অন্য কোন পুরুষের সাথে যৌন সম্পর্ক স্থাপন করেছে। এই প্রত্যেকটা ধরনের অস্তিত্বের জন্য বিভিন্ন মাত্রার গবেষণালব্ধ (empirical) ভিত্তি রয়েছে। তারা উল্লেখ করেছেন যে, গবেষণায় পাওয়া গেছে এক তৃতীয়াংশ পুরুষ স্বীকার করেছেন যে, তারা নির্দিষ্ট শর্তে ধর্ষণ করবেন, এবং অন্যান্য জরিপে পাওয়া গেছে অনেক পুরুষ নিজেদের মাঝে বলপূর্বক যৌনতার খেয়ালের (fantasy) কথা বলেছেন। তারা এবং অন্যেরা প্রস্তাব করেছেন, ধর্ষণ হচ্ছে একটি শর্তসাপেক্ষ কৌশল যা যেকোন পুরুষের দ্বারা প্রযুক্ত হতে পারে।"
নারীর দ্বারা প্রতিরক্ষা
নারীরা ধর্ষণ এড়ানোর জন্য এর বিরুদ্ধে বিভিন্ন প্রতিরক্ষা ব্যবস্থা ও কৌশল বিবর্তনগতভাবে অর্জন করে থাকতে পারে। একটি হল পুরুষদের মধ্য থেকে এমন সঙ্গী নির্বাচন করা যে অন্যান্য পুরুষদের বিরুদ্ধে কার্যকর দেহরক্ষক হবে যেমন শারীরিকভাবে এবং সামাজিকভাবে প্রভাবশালী পুরুষ (যদিও এরকম নির্বাচনের ক্ষেত্রে অন্যান্য বিবর্তনগত কারণও জড়িত থাকতে পারে)। আরেকটি হচ্ছে প্রচণ্ড মানষিক যন্ত্রণা (psychological pain) যা কোন কোন গবেষকদের মতে সন্তানধারণের সময় সবচেয়ে বেশি হয়ে থাকে। একটি গবেষণায় দেখা যায়, আবেগজনিত বেদনার (emotional pain) কারণে নারী ভবিষ্যৎ ধর্ষণের প্রতিরোধ করার জন্য ধর্ষণোপযোগী পরিস্থিতিসমূহের প্রতি মনোযোগ দান করে।
আরেকটি গবেষণায় পাওয়া গেছে, মাসিকচক্রের উর্বর সময়ে নারী কিছু আচরণ দেখিয়ে থাকে যা আক্রমণের সম্ভাবনা বাড়িয়ে দেয়। গবেষণায় এও পাওয়া গেছে, পুরুষের মাঝে সাম্ভাব্য বলপূরবক আচরণ এবং ধরার শক্তি (handgrip strength) (কেবলই সিমুলেটেড বলপূর্বক অবস্থায়) এর জন্য সংবেদনশীলতা মাসিকচক্রের উর্বর পর্যায়ে বৃদ্ধি পায়। অন্যদিকে, ২০০৩ সালের একটি গবেষণায় দেখা গেছে, ধর্ষণের কারণে গর্ভধারণের হার অ-বলপূর্বক যৌনতায় গর্ভধারণের হারের থেকে যথেষ্ট বেশি, এবং এর দ্বারা এই প্রকল্পটি আরও অগ্রসর হয় যা অনুসারে, পুরুষ ধর্ষকগণ উর্বরতার জীববিজ্ঞানগত নির্দেশক প্রদর্শন করা নারীকেই লক্ষ্যবস্তু হিসেবে বেশি স্থির করে থাকে।
প্রকৃতিবাদী অনুপপত্তি
থর্নহিল এবং পালমার লেখেন, "ধর্ষণকে প্রাকৃতিক, জীববিজ্ঞানগত ঘটনা হিসেবে দেখা হয় যা মানুষ বিবর্তনের ফল হিসেবে লাভ করেছে।" তারা আরও বলেন, কোন আচরণকে "প্রাকৃতিক" এবং "জীববিজ্ঞানগত" হিসেবে আখ্যায়িত করলেই তা কোনভাবেই এই অর্থ প্রদান করে না যে তা নৈতিক হবে, তা যদি অবশ্যাম্ভাবীও হয়ে থাকে তবুও তা নৈতিক হয়ে যায় না। "জীববিজ্ঞানগত" অর্থ হচ্ছে "জীবনের সাথে সংশ্লিষ্ট", সুতরাং এই শব্দটি প্রত্যেক মানব বৈশিষ্ট্য ও আচরণের ক্ষেত্রেই প্রযুক্ত হয়। কিন্তু থর্নহিল ও পালমার সহ অনেকেই বলেন, এর ফলে সকল জীববিজ্ঞানগত বৈশিষ্ট্য বা আচরণকেই সঠিক বা ভাল বলা হলে তা প্রকৃতিবাদী অনুপপত্তি (naturalistic fallacy) হয়ে যাবে। এক্ষেত্রে তারা মহামারী, বন্যা ও টর্নেডোর মত প্রাকৃতিক দুর্যোগের প্রসঙ্গ আনেন। এগুলো আমাদের দেখায়, প্রকৃতিতে যা পাওয়া যায় তা সব সময় ভাল হয় না। তারা আরও বলেন, বিবর্তনগত বিষয় সহ ধর্ষণের কারণ সম্পর্কে ভাল জ্ঞান ধর্ষণের বিরুদ্ধে যথাযথ প্রতিরোধ ব্যবস্থা তৈরির জন্য প্রয়োজনীয়।
বিবর্তনগত মনোবিজ্ঞানী ম্যাককিবিন এট আল. বলেন, ঠিক যেমন কোন বিজ্ঞানী ক্যান্সারের কারণ নিয়ে গবেষণা করলে তিনি ক্যান্সারের ন্যয্যতা দান করছেন এই দাবীটি একটি অনুপপত্তি (fallacy), ঠিক তেমনই বিবর্তনের তত্ত্বসমূহ ধর্ষণের ন্যয্যতা দান করে এরকম দাবী করাও একটি অনুপপত্তি হয়ে যায়। বরং তারা বলেন, ধর্ষণের কারণকে বোঝাই ধর্ষণের প্রতিরোধ ব্যবস্থা তৈরির কারণ হবে।
উইলসন এট আল. (২০০৩) বলেন, থর্নহিল এবং পালমারে মত বিবর্তনগত মনোবিজ্ঞানীগণ তাদের তত্ত্বের বৈধতাকে সামনে তুলে ধরার জন্য ভুলভাবে প্রকৃতিবাদী অনুপপত্তি ব্যবহার করেছেন। থর্নহিল এবং পালমারের মতে, একটি প্রকৃতিবাদী অনুপপত্তি হচ্ছে কোন প্রকৃত ঘটনা (fact) থেকে (যেমন ধর্ষণ প্রাকৃতিক) নৈতিক মন্তব্য (যেমন ধর্ষণ ভাল) টানা। উইলসন এট আল. বলেন, কোন বাস্তবিক বাক্য (factual statement) থেকে নৈতিক মন্তব্য টানাই হল নৈতিক যুক্তিবিচারের (ethical reasoning) আদর্শ, কারণ নৈতিক সিদ্ধান্ত কেবলমাত্র বাস্তবিক ঘটনার বাইরে থেকেই নেয়া হয় না। তারা আরও বলেন, যদি কেউ থর্নহিল এবং পালমারের "ধর্ষণ নারীর সন্তানের যোগ্যতা (fitness) বৃদ্ধি করে" এই বাস্তবিক প্রতিজ্ঞাকে (factual premise) "সন্তানের যোগ্যতা বৃদ্ধি করা সঠিক" এই নৈতিক প্রতিজ্ঞার (ethical premise) সাথে সম্মিলিত করি তাহলে এই মিলনের ফলে একটি বৈধ মন্তব্য পাওয়া যাবে যা বলে, ধর্ষণের একটি ইতিবাচক প্রভাব আছে এবং এর নৈতিক মর্যাদা দ্ব্যর্থক। উইলসন এট আল. বলেন, থর্নহিল এবং পালমার প্রত্যেক নৈতিক বিরোধিতাকে "প্রকৃতিবাদী অনুপপত্তির" নামে বাতিল করে দিয়েছেন। এই থর্নহিল আর পালমারই এখানে প্রকৃতিবাদী অনুপপত্তিকে ব্যবহার করে অনুপপত্তিগত চিন্তা করছেন।"
ধর্ষণ প্রতিরোধ
থর্নহিল এবং পালমার (২০০০) ধর্ষণ প্রতিরোধের জন্য কয়েকটি সাম্ভাব্য কৌশল প্রস্তাব করেছেন। একটি উদাহরণ হচ্ছে পুরুষদেরকে ব্যাখ্যা করা যে তাদের মধ্যে নারীর আচরণকে ভুলভাবে যৌনতার আমন্ত্রণ হিসেবে ধরে নেয়ার প্রবণতা কাজ করে। তারা বিশ্বাস করেন, ধর্ষণকে যৌনাকাঙ্ক্ষার সাথে সম্পর্কিত মনে না করে কর্তৃত্বের আকাঙ্ক্ষা হিসেবে ধরে নেয়া সাধারণভাবে ক্ষতিকর। একটি উদাহরণ হচ্ছে এরকম দাবী করা যে নারীর পোশাক তার ধর্ষণের ঝুঁকিকে প্রভাবিত করবে না। তারা বলেন, কোনরকম রক্ষণাবেক্ষণ ও নিয়ন্ত্রণ ছাড়া ডেটিং এর ক্ষেত্রে আরও বেশি সামাজিক স্বাধীনতা দান এবং পুরুষ ও নারীর মধ্যে থাকা বাঁধাসমূহকে তুলে দেয়ার মাধ্যমে ধর্ষণের বিরুদ্ধে থাকা প্রাথমিক সামাজিক নিয়ন্ত্রণগুলোঅ দূর হয়ে গেছে। তাই প্রস্তাবনা হচ্ছে, "নারী ও পুরুষ তাদের সম্পর্কের প্রাথমিক ধাপগুলোতে যেন কেবল পাবলিক প্লেসেই যোগাযোগ করা উচিৎ"।
ভুক্তভোগীর কাউন্সেলিং
থর্নহিল ও পালমারের মতে ধর্ষণের ভুক্তভোগীদের কাউন্সেলিং (মানসিকভাবে সেড়ে ওঠা) এর প্রক্রিয়াকেও বিবর্তন এর বিবেচনার মাধ্যমে উন্নত করা যায়। তারা বলেন, ধর্ষক কর্তৃত্বের আকাঙ্ক্ষা থেকে ধর্ষণ করেছে, এটি ভুক্তভোগীকে এই ব্যাখ্যা দিতে পারে না যে কেন ধর্ষককে যৌনতাড়িত (sexually motivated) বলে মনে হয়েছিল। বিবর্তনের বিবেচনাসমূহ এক্ষেত্রে এর আবেগজনিত যন্ত্রণাকেও ব্যাখ্যা করতে পারে। এগুলোর দ্বারা এটাকেও ব্যাখ্যা করা যেতে পারে যে কেন ধর্ষকের সঙ্গীর কাছে একে একধরনের বিশ্বাসঘাতকতা বলে মনে হতে পারে। তারা এও বলেন, এই ব্যাখ্যাগুলো জানার পর ভুক্তভোগীর সঙ্গী সাহায্য পেতে পারেন, এবং এই ধর্ষণের ফলে তার প্রতিক্রিয়াকে তিনি আরও বেশি পরিবর্তিত করতে সক্ষম হতে পারেন।
সমালোচনা
এ ন্যাচারাল হিস্টোরি অব রেপ এর প্রতিক্রিয়া হিসেবে ২০০৩ সালে ইভোল্যুশন, জেন্ডার এন্ড রেপ  নামে একটি গ্রন্থ রচনা করা হয়, যেখানে ধর্ষণের সমাজ-জীববিজ্ঞানগত তত্ত্বসমূহের বিরুদ্ধে ২৮ জন পণ্ডিতের দৃষ্টিভঙ্গি তুলে ধরা হয়। এদের একজন অংশদাতা মাইকেল কিমেল থর্নহিল এবং পালমারের মতকে সমালোচিত করেন যেখানে থর্নহিল এবং পালমার দাবী করেছিলেন, ধর্ষক প্রতিরোধে অক্ষমতার ভিত্তিতে ভুক্তভোগী বাছাই করার দিকে যায়- এরকম না হয়ে বরং ধর্ষণের ভুক্তভোগীদের শিশু ও বয়স্ক নারীদের চেয়ে যৌন আকর্ষণীয় তরুণী নারী হবার সম্ভাবনা বেশি থাকে। কিমেল বলেন, তরুণী নারীদের বিবাহিত হবার সম্ভাবনা সবচেয়ে কম থাকে, এবং পুরুষের সাথে ডেটে যাবার সম্ভাবনা সবচেয়ে বেশি থাকে, আর তাই সামজিক উন্মুক্ততা (social exposure) ও বৈবাহিক মর্যাদার (marital status) কারণে তাদের ধর্ষিত হবার সম্ভাবনাই সবচেয়ে বেশি থাকে। থর্নহিল এবং পালমার ইভোল্যুশনারি সাইকোলজি  জার্নালে এই সমালোচনার জবাব দেন।
স্মিথ এট আল. (২০০১) থর্নহিল ও পালমারের প্রকল্পের সমালোচনা করেন যা বলে, নির্দিষ্ট পরিস্থিতিতে ধর্ষণের প্রবণতা মনোবিজ্ঞানগত অভিযোজন দ্বারা বিবর্তিত হয়েছে। তারা একটি যোগ্যতার খরচ/সুবিধা গাণিতিক মডেল (cost/benefit mathematical model) তৈরি করেন এবং এখানে নির্দিষ্ট কিছু প্যারামিটার ব্যবহার করে (এগুলোর কিছু প্যারামিটার প্যারাগুয়ের আচে (Aché) জনগোষ্ঠীর উপর করা গবেষণার ভিত্তিতে হিসাব করা হয়) জনপূর্ণ করেন। তাদের এই মডেলটি প্রস্তাব করে, ২৫ বছরের সাধারণ পুরুষের মধ্যে ভবিষ্যৎ প্রজনন মান (future reproductive value) দশ ভাগের একভাগ বা তার চেয়েও কম হলেই সাধারণত তার মধ্যে ধর্ষণের জন্য একটি ইতিবাচক খরচ/সুবিধা অনুপাত ( cost/benefit fitness ratio) থাকবে। তাদের এই মডেল ও প্যারামিটারের হিসাবে, তারা প্রস্তাব করেন বেশিরভাগ পুরুষের ক্ষেত্রে ধর্ষণ যোগ্যতার সুবিধা (net fitness benefit) প্রদান করবে, এর সম্ভাবনা অনেক কম।
ধর্ষণ সংক্রান্ত বিবর্তনীয় মনোবিজ্ঞান তত্ত্বগুলোকে আরও বেশি শক্তিশালী সমালোচনা থেকে রক্ষা করার জন্য ভ্যানডারমাসেন (২০১০) এই দৃষ্টিভঙ্গির বেশ কিছু দিকের সমালোচনা করেন। তিনি থর্নহিল ও পালমারের দৃষ্টিভঙ্গিকে "চরম" (extreme) (পৃষ্ঠা ৭৫৬) বলে আখ্যা দেন, কারণ তারা ধর্ষণের ক্ষেত্রে অযৌন তাড়ণার প্রভাব ব্যাখ্যা করতে ব্যর্থ হন। ভ্যান্ডারমাসেন থর্নহিল ও পালমারের ধর্ষণ সংশ্লিষ্ট সহিংসতার কারণে ঘটা মানসিক আঘাত (psychological trauma) সংক্রান্ত তথ্যের মধ্যে দুটো সমস্যার উল্লেখ করেন। প্রথমত তথ্যটি ভুলভাবে এবং বিভ্রান্তিকরভাবে বইতে উল্লেখ করা হয়ছে, এখানে থর্নহিল ও পালমারের "প্রতিসজ্ঞা প্রকল্প" (counterintuitive hypothesis) এর কথা (পৃষ্ঠা ৭৪৪) অস্পষ্টভাবে বলা হয়েছে যা অনুসারে, ধর্ষণের সময় যত বেশি শারীরিক সহিংসতার আশ্রয় নেয়া হবে মানসিক যন্ত্রণা তত কম হবে। দ্বিতীয়ত, আরও সাম্প্রতিক গবেষণা এই প্রকল্পকে সমর্থন করেনি। এক্ষেত্রে নারীবাদী বিবর্তনগত গবেষক বারবারা স্মাটস এর কাজের অংশের ভিত্তিতে ভ্যান্ডারমাসেন বিবর্তনীয় মনোবিজ্ঞানের সাথে নারীবাদী তত্ত্বসমূহ (feminist theories) সম্মিলিত করে একটি অধিক মধ্যমপন্থী অবস্থান উপস্থাপন করেছেন।
হ্যামিলটন (২০০৮) থর্নহিল ও পালমারের দেয়া ধর্ষণের সংজ্ঞার সমালোচনা করেন, যেখানে প্রজননক্ষম বয়সে নারীর যোনিতে বলপূর্বক ভেদ করাকে ধর্ষণ বলে সংজ্ঞায়িত করা হয়েছে। তিনি প্রস্তাব করেন, ধর্ষণের সংজ্ঞায় পুরুষ ধর্ষণ, প্রজননক্ষম বয়সের বাইরের নারীকে ধর্ষণ, হত্যা ধর্ষণ (murderous rape), ধর্ষণের অ-যোনিগত (non-vaginal ) ধরনকে বাদ দেয়ার ফলেই তাদের প্রকল্পটি যেন কাল্পনিকভাবে নিশ্চয়তা লাভ করেছে যে, ধর্ষণ একটি বিবর্তিত প্রজননগত কৌশল, অপরাধ বা সহিংসতা নয়। হ্যামিলটন বলেন বিবর্তনীয় মনোবিজ্ঞান ধর্ষণকে ব্যাখ্যা করতে ব্যর্থ হয় কারণ, বিবর্তনীয় মনোবিজ্ঞানের মানদণ্ডতেই শিশু বা পুরুষ ধর্ষণ, বা অ-যোনি ধর্ষণ বাদ পড়ে যাবে কারণ এগুলো আমাদের পূর্বপুরুষদেরকে কোন ধরনের প্রজননগত সুবিধা দান করেনি।
কাজী আবদুল আলীম
কাজী আবদুল আলীম (৩১ ডিসেম্বর ১৯৩৩ - ২৫ আগস্ট ২০০৭) ছিলেন একজন বাংলাদেশী ক্রীড়াবিদ এবং ক্রীড়া সংগঠক। ১৯৪৮ থেকে ১৯৫৬ সাল পর্যন্ত তিনি ধারাবাহিকভাবে নয় বছর প্রাদেশিক অ্যাথলেটিক্স চ্যাম্পিয়নশিপ জিতেন এবং ১৯৫০ থেকে ১৯৫৬ সাল পর্যন্ত সাত বছর ধরে ঢাকা বিশ্ববিদ্যালয়ের সলিমুল্লাহ মুসলিম হল এ্যাথলেটিএক্সে চ্যাম্পিয়ন ছিলেন। তিনি ১৯৯৩ সালে ক্রীড়ায় অবদানের জন্য বাংলাদেশ সরকার কর্তৃক 'স্বাধীনতা দিবস পুরস্কার' লাভ করেন।
পোলা উৎসব
থাম্ব|পোলা উৎসবে বলদ এবং ষাঁড়েদের সাজাবার অলঙ্কার পোলা উৎসব (Pola festival) হলো বলদ ও ষাঁড় কেন্দ্রিক একটি উৎসব। ভারতের মহারাষ্ট্র, ছত্তিশগড়,মধ্যপ্রদেশ, তেলেঙ্গানা এবং কর্ণাটক-এর কৃষকরা বলদ ও ষাঁড়কে সম্মান করে এই উৎসব পালন করে। পোলা উৎসব একটি ধন্যবাদজ্ঞাপন উৎসবও বটে। কৃষক এবং তাদের পরিবারের লোকেরা এই  উৎসবে বলদদের ধন্যবাদ জানায়। ওই সব রাজ্যে বলদ এবং ষাঁড়দের কৃষি এবং কৃষিকাজে গুরুত্বপূর্ণ ভূমিকাকে  স্বীকৃতি দিতেই এই উৎসব পালন করা হয়। পোলা উৎসবের এক-দু'দিন আগের থেকেই বলদদের আদর করা শুরু হয়।
কৃষক এবং কৃষক পরিবার তাদের বলদদের প্রশংসা করে এই উৎসব উদ্‌যাপন করে। মহারাষ্ট্রের গ্রামাঞ্চলের স্কুলগুলিতে পোলা উৎসব উপলক্ষে ছুটি থাকে। কৃষকরা পোলা উৎসবের দিন বলদদের দিয়ে কোনও কাজ করায় না।
কাজী আবদুল আলীম
ক্রীড়া জীবন
কাজী আবদুল আলীম ১৯৫১ সালে পোলভল্টে পাকিস্তানের জাতীয় রেকর্ড ভাঙ্গেন। তিনি ১৯৫০ সাল থেকে ১৯৫৬ সাল পর্যন্ত প্রাদেশিক প্রতিযোগিতায় ঢাকা বিশ্ববিদ্যালয় অ্যাথলেটিক দলেন অধিনায়ক ছিলেন এবং ১৯৫৫ ও ১৯৫৬ সালে অনুষ্ঠিত জাতীয় ক্রীড়া প্রতিযোগিতায় পূর্বপাকিস্তান দলের অধিনায়ক ছিলেন।
কর্মজীবন
আলীম একজন পেশাদার ক্রীড়াবিদ প্রশিক্ষক হিসাবে তার কর্মজীবন শুরু করেন। তিনি ১৯৫৬-১৯৫৯ সালে পাকিস্তান অলিম্পিকের পূর্ব পাকিস্তানের জন্য ক্রীড়া প্রশিক্ষক হিসেবে নিযুক্ত হন। ১৯৫৮ থেকে ১৯৬২ সাল পর্যন্ত পাকিস্তান অলিম্পিক অ্যাসোসিয়েশন তাকে জাতীয় প্রশিক্ষক হিসেবে নিয়োগ দেয়। ১৯৬২ থেকে ১৯৬৫ সাল পর্যন্ত তিনি ময়মনসিংহ কৃষি বিশ্ববিদ্যালয়ে (পরবর্তীকালে বাংলাদেশ কৃষি বিশ্ববিদ্যালয়) শারীরিক শিক্ষার শিক্ষক হিসেবে কাজ করেন। তিনি ১৯৬২ থেকে ১৯৬৭ সাল পর্যন্ত সাবেক পূর্ব পাকিস্তান দলের ব্যবস্থাপক এবং প্রশিক্ষক ছিলেন। তিনি ১৯৬৫ থেকে ফেব্রুয়ারি ১৯৭৪ সাল পর্যন্ত তিনি জাতীয় ক্রীড়া প্রশিক্ষণ ও প্রশিক্ষক কেন্দ্রের পরিচালক ছিলেন। ১৯৭০ সালে তিনি প্রাদেশিক ক্রীড়ানুষ্ঠানের সংগঠক ছিলেন ও করাচিতে অনুষ্ঠিত জাতীয় ক্রীড়া প্রতিযোগিতায় পূর্ব পাকিস্তান দলের ব্যবস্থাপক ছিলেন। একই বছর তিনি এডিনবার্গে অনুষ্ঠিত ব্রিটিশ কমনওয়েলথ গেমসে পাকিস্তান এ্যাথলেটিকস দলের সহযোগী ব্যবস্থাপক হিসেবে দায়িত্ব পালন করেন।
পোলা উৎসব
পালনরীতি
পোলা মূলতঃ কৃষকদের উৎসব। সারা বছর কৃষিকাজে সহায়তা  করার জন্য কৃষকরা তাদের বলদ এবং ষাঁড়গুলিকে শ্রদ্ধা ও ধন্যবাদ জানায়। এই উৎসব মাঠের কৃষিকাজ এবং বর্ষার কৃষিবীজ বপনের পরে সাধারণত আগস্টের শেষের দিকে বা সেপ্টেম্বরের শুরুতে উদ্‌যাপন হয়। পোলা উৎসবর দিন, বলদগুলিকে প্রথমে স্নান করানো হয়, এবং তারপর বিভিন্ন অলঙ্কার এবং শাল দিয়ে সজ্জিত করা হয়। তাদের শিংগুলিতে রঙ লাগানো এবং আঁকা হয়। গলায় ফুলের মালা দিয়ে সাজানো হয়। বলদগুলি সেদিন কোন কাজ করে না। যেখানে কৃষকরা ফসলের মরসুম উদ্‌যাপন করে সেখানে কৃষকদের শোভাযাত্রায় বলদগুলিও অংশগ্রহণ করে।
কাজী আবদুল আলীম
কর্মজীবন
১৯৭৪ সালে তাকে সরকারী শারীরিক শিক্ষা কলেজ, ঢাকার অধ্যক্ষ নিযুক্ত করা হয়। তিনি ১৯৮২-১৯৮৯ সময়কালে এই কলেজে আবার কাজ করেছিলেন। ১৯৭৯ সালে, তিনি বাংলাদেশ ইনস্টিটিউট অব স্পোর্টসের (পরে যা বাংলাদেশ ক্রীড়া শিক্ষা প্রতিষ্ঠান হয়) প্রতিষ্ঠাতা পরিচালক হিসেবে কাজ করেন। ১৯৯৪ সালে তিনি হিরোশিমায় অনুষ্ঠিত এশিয়ান গেমস এবং ঢাকায় অনুষ্ঠিত সাফ গেমসে বাংলাদেশ দলের উপ-প্রধান দলনেতার দায়িত্ব পালন করেন।
আলীম ৪৩টি বই লিখেছেন যার মধ্যে ১৮টি শারীরিক শিক্ষার উপর লিখেছেন।
পোলা উৎসব
পালনরীতি
এই উৎসবটি মধ্য ও পূর্ব মহারাষ্ট্রে মারাঠাদের মধ্যে দেখতে পাওয়া যায়। এইধরনের উৎসব অন্য নামে ভারতের অন্যান্য অঞ্চলের হিন্দুরাও পালন করে থাকে। এটিকে দক্ষিণে ভারতে মাট্ট‌ু পোঙ্গল এবং উত্তর ও পশ্চিম ভারতে গোধান নামে পালন করা হয়।
কাজী আবদুল আলীম
ব্যক্তিগত জীবন
১৯৬১ সালে তিনি কাজী সেলিমাকে বিয়ে করেন। তাদের তিন পুত্র রয়েছে।
মৃত্যু
তিনি ২৫ আগস্ট ২০০৭ সালে ঢাকায় ট্রমা সেন্টারে অপারেশন থিয়েটারে হৃদযন্ত্রের ক্রিয়া বন্ধ হয়ে মৃত্যুবরণ করেন।
এন সিওল টাওয়ার
এন সিওল টাওয়ার (কোরিয়ান: N 서울타워), সরকারীভাবে যা ওয়াইটিএন সিওল টাওয়ার এবং সাধারণত নামসান টাওয়ার বা সিওল টাওয়ার নামে পরিচিত, দক্ষিণ কোরিয়ার মধ্য সিওলের ন্যাম পর্বতে অবস্থিত একটি যোগাযোগ এবং পর্যবেক্ষণ টাওয়ার। ২৩৬-মিটার (৭৭৪ ফুট)-লম্বা এই টাওয়ারটি সিওলের দ্বিতীয় সর্বোচ্চ পয়েন্ট এবং একটি স্থানীয় ল্যান্ডমার্ক হিসাবে চিহ্নিত করা হয়।
১৯৬৯ সালে নির্মিত এন সিওল টাওয়ার হল দক্ষিণ কোরিয়ার প্রথম সাধারণ রেডিও তরঙ্গ টাওয়ার যা সিওলে টিভি এবং রেডিও সম্প্রচার প্রদান করে। বর্তমানে টাওয়ারটি কোরিয়ান মিডিয়া আউটলেট যেমন কেবিএস, এমবিসি, এবং এসবিএস এর জন্য সংকেত সম্প্রচার করে।
ইতিহাস
১৯৬৯ সালে আনুমানিক ২.৫ মিলিয়ন ডলার ব্যয় করে সিওল টাওয়ারটির নির্মাণ ৩রা ডিসেম্বর ১৯৭১ সালে সম্পন্ন হয়েছিল, এবং জাংজংরিউলের স্থপতিদের দ্বারা ডিজাইন করা হয়েছিল যদিও সেই সময়ে অভ্যন্তরটি সজ্জিত ছিল না। এন সিওল টাওয়ার ১৯৮০ সালের অক্টোবরে জনসাধারণের জন্য উন্মুক্ত হয়। তারপর থেকে টাওয়ারটি সিওলের একটি ল্যান্ডমার্ক হিসেবে পরিচিত হয়েছে। টাওয়ারের উচ্চতা বেস ২৩৬.৭ মিটার (৭৭৭ ফুট) থেকে সমুদ্রপৃষ্ঠ থেকে ৪৭৯.৭ মিটার (১,৫৭৪ ফুট) পর্যন্ত। সিওল টাওয়ারের নাম ২০০৫ সালে এন সিওল টাওয়ারে পরিবর্তিত হয়েছিল, যেখানে "এন" এর অর্থ 'নতুন', 'নামসান' এবং 'প্রকৃতি'। টাওয়ারটির সংস্কার এবং পুনর্নির্মাণে প্রায় ₩১৫ বিলিয়ন ব্যয় করা হয়েছিল।
এন সিওল টাওয়ার চাংদকগুং প্রাসাদের সাথে বিশ্বব্যাপী ভ্রমণ বিশেষজ্ঞ মূল্যায়ন এবং পাঠকের পছন্দ সমীক্ষার ভিত্তিতে লোনলি প্ল্যানেটের আল্টিমেট ট্র্যাভেল লিস্টে বিশ্বের শীর্ষ ৫০০টি পর্যটন গন্তব্য স্থানগুলির মধ্যে একটি হিসেবে নির্বাচিত হয়েছে।
তল এবং সুযোগ সুবিধা
এন সিওল টাওয়ার তিনটি প্রধান বিভাগে বিভক্ত, যার মধ্যে রয়েছে এন লবি, এন প্লাজা এবং এন টাওয়ার। এন প্লাজা দুটি তলা নিয়ে গঠিত, যেখানে এন টাওয়ারটি চারটি তলা নিয়ে গঠিত।
লবি
প্লাজা পি০/বি১ (লবি): অন্তর্ভুক্ত: মানমন্দিরে প্রবেশ, তথ্য ডেস্ক, জীবন্ত যাদুঘর, ক্যাফে, চিলড্রেন্স থিয়েটার, নার্সিং রুম।
প্লাজা
প্লাজা পি১: অন্তর্ভুক্ত: টিকেট বুথ, ফুড কোর্ট, লাইট গার্ডেন, গ্রাস টেরেস, স্যুভেনির শপ, চরিত্র ও ছবি।
এন প্লাজার দুটি তলা রয়েছে। প্রথম তলায় টিকিট বুথ, এন টেরেস, এন গিফট এবং একটি বার্গারের দোকান রয়েছে। দ্বিতীয় তলায় "প্লেস ডাইনিং", একটি ইতালীয় রেস্তোরাঁ এবং রুফ টেরেস রয়েছে যেখানে "লক্স অফ লাভ" পাওয়া যায়।
প্লাজা পি২: অন্তর্ভুক্ত: রেস্তোরাঁ, রুফ টেরেস, ক্যাফে।
টাওয়ার
এন টাওয়ারের চারটি তলা রয়েছে: ১এফ, ২এফ, ৩এফ, এবং ৫এফ (কোরিয়ার বেশিরভাগ বিল্ডিং চতুর্থ তলা এড়িয়ে যায়)।  এখানে চারটি পর্যবেক্ষণ ডেক রয়েছে (৪র্থ পর্যবেক্ষণ ডেক, যেটি ঘূর্ণায়মান রেস্তোরাঁ, প্রতি ৪৮ মিনিটে একটি ঘূর্ণন হারে ঘোরে), সেইসাথে উপহারের দোকান এবং দুটি রেস্তোরাঁ রয়েছে।  ওপর থেকে সিউল শহরের বেশির ভাগই দেখা যায়।  এন সিউল টাওয়ারের কাছে একটি দ্বিতীয় জালির ট্রান্সমিশন টাওয়ার আছে।  টাওয়ারটি ৩৬০° প্যানোরামিক ভিউ সহ একটি ডিজিটাল মানমন্দির অফার করে যা ৩২টি এলসিডি স্ক্রিনের মাধ্যমে কোরিয়ার ইতিহাস প্রদর্শন করে।  এটি এন টাওয়ারের তৃতীয় তলায় অবস্থিত।
টাওয়ার টি১: অন্তর্ভুক্ত: কোরিয়ান রেস্টুরেন্ট "হ্যানকুক"
টাওয়ার টি২: অন্তর্ভুক্ত: অ্যানালগ অবজারভেটরি, দ্য উইশিং পন্ড, স্কাই রেস্টরুম, স্কাই কফি, ফটো স্টুডিও
টাওয়ার টি৩: অন্তর্ভুক্ত: ডিজিটাল অবজারভেটরি, শকিং এজ এবং ডিজিটাল হাই-পাওয়ার টেলিস্কোপ, উপহারের দোকান
টাওয়ার টি৫: অন্তর্ভুক্ত: একটি ঘূর্ণায়মান রেস্টুরেন্ট
নমসান টাওয়ার
থাম্ব|কাছাকাছি নামসান টাওয়ার অনেক দর্শনার্থী নমসান ক্যাবল কারে চড়ে টাওয়ারে হেঁটে মাউন্ট নামসান এর উপরে উঠেন। টাওয়ারটি একটি জাতীয় ল্যান্ডমার্ক হিসাবে এবং এর শহরের দৃশ্যের জন্য বিখ্যাত।  ২৩৬.৭ মি (৭৭৭ ফুট) টাওয়ারটি নামসান পর্বতে (২৪৩ মি বা ৭৯৭ ফুট) অবস্থিত। এটি প্রতি বছর হাজার হাজার পর্যটক এবং স্থানীয়দের আকর্ষণ করে, বিশেষ করে রাতের সময় যখন টাওয়ারটি আলোকিত হয়।  ফটোগ্রাফাররা টাওয়ারের প্যানোরামিক দৃশ্য উপভোগ করেন।  প্রতি বছর আনুমানিক ৮.৪ মিলিয়ন দর্শনার্থী এন সিউল টাওয়ার পরিদর্শন করে, যা দক্ষিণ কোরিয়ার অফার নামসান পার্ক এবং নামসাংগোল হ্যানোক গ্রাম সহ অন্যান্য অনেক আকর্ষণ দ্বারা বেষ্টিত।  দর্শনার্থীরা একটি ফি দিয়ে টাওয়ারে যেতে পারে যা নিম্নলিখিত গ্রুপগুলির জন্য আলাদা: শিশু, বয়স্ক, কিশোর এবং প্রাপ্তবয়স্করা। প্রতিটি প্যাকেজ এবং গ্রুপের আকারের জন্য রেট আলাদা।
২০১২ সালে সিউল সিটি দ্বারা পরিচালিত সমীক্ষায় দেখা যায় যে বিদেশী পর্যটকরা এন সিউল টাওয়ারকে এক নম্বর পর্যটক আকর্ষণ হিসেবে স্থান দিয়েছে। এন সিউল টাওয়ারও এখন সিউলের প্রতীক।
টাওয়ারের আলো
এন সিউল টাওয়ার সূর্যাস্ত থেকে ২৩:০০(শীতকালে ২২:০০) পর্যন্ত নীল রঙে আলোকিত হয় যে দিনগুলিতে সিউলের বাতাসের মান ৪৫ বা তার কম। ২০১২ সালের বসন্তের সময় টাওয়ারটি ৫২ দিনের জন্য আলোকিত হয়েছিল, যা ২০১১ সালের তুলনায় চার দিন বেশি।  টাওয়ারটি সর্বশেষ এলইডি প্রযুক্তি ব্যবহার করে দর্শকদের 'হালকা শিল্প' এর মাধ্যমে একটি ডিজিটাল, সাংস্কৃতিক শিল্প অভিজ্ঞতা প্রদান করে।  এন সিউল টাওয়ার "রিডস অফ লাইট" এবং "শাওয়ার অফ লাইট" সহ অনেকগুলি বিভিন্ন অনুষ্ঠান করে।
এর একটি ব্যতিক্রম হল পৃথিবী দিবস। পৃথিবী দিবসে শক্তি সংরক্ষণের সচেতনতা প্রচারের জন্য দেশব্যাপী আলোকসজ্জা করা হয়েছিল। রাত ৮ টায় (কে.এস.টি)।  সেই দিন নমসানের এন সিউল টাওয়ারের আলো অন্ধকারে অদৃশ্য হয়ে যায়।
লভ প্যাডলোক
'লাভ প্যাডলক' হল একটি সাধারণ দম্পতি কার্যকলাপ যা একটি তালা এবং চাবি ক্রয় নিয়ে গঠিত, যেখানে আদ্যক্ষর বার্তা এবং প্রতীকগুলি মার্কার এবং কলম দিয়ে তালার পৃষ্ঠে ব্যক্তিগতভাবে খোদাই করা যেতে পারে।  পূর্ববর্তী অংশগ্রহণকারীদের তালা ভর্তি বেড়া উপর প্যাডলোক সুরক্ষিত, চাবি প্রায়ই চিরন্তন প্রেমের প্রতীক হিসাবে দূরে নিক্ষেপ করা হয়। এটি ফ্রান্সের প্যারিসে পন্ট নিউফ ব্রিজের প্রেমের তালার মতো।
ইচ্ছা পূরণকারী পুকুর এবং মানমন্দির
এন টাওয়ার ডিজিটাল মানমন্দির এবং ইচ্ছা পূরণকারী পুকুরসহ আরও অনেক আকর্ষণ ধারণ করে। উইশিং পন্ডটি টাওয়ারের দ্বিতীয় তলায় পাওয়া যায়, যেখানে লোকেরা ইচ্ছা করার সময় পুকুরে মুদ্রা ফেলে দেয়। চীন এবং দক্ষিণ-পূর্ব এশিয়া বিশেষ করে অনুন্নত অঞ্চলে স্কুলের উন্নয়নে সাহায্য করার জন্য মুদ্রাগুলি সংগ্রহ করা হয় এবং দান করা হয়। মানমন্দিরটি ২০১১ সালে সংস্কার করা হয়েছে, এটি তৃতীয় তলায় রয়েছে। মানমন্দিরটি থেকে শুধুমাত্র শহরের ৩৬০° দৃশ্যই দেখায় না, ৩৬টি এলসিডি স্ক্রিনের মাধ্যমে ৬০০ বছরের কোরিয়ান ইতিহাস প্রদর্শন করে। পঞ্চম তলায় এন গ্রিল নামে পরিচিত একটি ফরাসি রেস্তোরাঁ রয়েছে।
অন্যান্য ঘটনা এবং আকর্ষণ
২০০৮ সালে টেডি বিয়ার জাদুঘর টাওয়ারে খোলা হয়েছিল, যার উদ্বোধন উদযাপনের জন্য ৩০০ টি টেডি বিয়ার দিয়ে তৈরি একটি ৭ মিটার (২৩ ফুট) লম্বা ক্রিসমাস ট্রি তৈরী করা হয়েছিলো। এটি সিউলের অতীত, বর্তমান এবং ভবিষ্যতের টেডি বিয়ারের পাশাপাশি সিউলের আকর্ষণীয় টেডি বিয়ারের মডেল যেমন চেওংগিয়েচিওন স্ট্রীম, মিয়ংডং, ইনসাডং এবং ডংডেমুন প্রদর্শন করে।
৫৫-ইঞ্চি ওএলইডি প্যানেলের প্রদর্শন
লেভেল ১ থেকে ৪ পর্যন্ত নামসান সিউল টাওয়ারের চারপাশে ওএলইডি প্যানেলগুলি প্রদর্শিত হয়। লেভেল ১ এ ৯ মি দীর্ঘ ওএলইডি টানেলের মধ্যে দিয়ে লাল গোলাপের পাপড়ি দ্বারা স্বাগত বার্তা সহ অভ্যর্থনা জানানো হয়। এবং আমরা দেখতে পাই ১৫মি x ৩মি প্যানোরামা ওএলইডিতে চারটি ঋতুতে গোয়াংওয়ামুন গেট এবং গিয়াংবকগুং প্রাসাদের দৃশ্যের একটি বাঁকা প্রদর্শন। লেভেল ২ এ আমরা ওএলইডি সার্কেল দেখতে পাই বাতাসে ঝুলন্ত একটি বৃত্তাকার বেল্টের মতো আকৃতি। লেভেল ৪ এ সিউল জুড়ে সুন্দর আকাশের প্রতিনিধিত্ব করার জন্য উইশ লণ্ঠন, অগ্নিশিখা এবং ড্যানচেং-এর প্যাটার্নের ছবি দিয়ে সজ্জিত একটি ২৪ মিটার দীর্ঘ তরঙ্গায়িত কাঠামো রয়েছে। এবং পরবর্তীতে আমরা '৩ডি ভিডিও ওয়ার্ল্ড'-এর অভিজ্ঞতা নিতে পারি। থাম্ব|676x676পিক্সেল|এন সিউল টাওয়ার থেকে সিউলের দিন প্যানোরামা
থাম্ব|677x677পিক্সেল|এন সিউল টাওয়ার থেকে সিউলের রাতের প্যানোরামা
সম্প্রচার ব্যবহার
এন সিউল টাওয়ার একটি রেডিও/টেলিভিশন সম্প্রচার এবং যোগাযোগ এর মাধ্যম টাওয়ার হিসাবে ব্যবহৃত হয়।
গ্যালারি
কেন্দ্র|থাম্ব|টেডি বিয়ার যাদুঘরের প্রবেশদ্বার কেন্দ্র|থাম্ব|ভালোবাসার তালা গাছ কেন্দ্র|থাম্ব|এন সিউল টাওয়ার থেকে সিউলের একটি দৃশ্য কেন্দ্র|থাম্ব|এন সিউল টাওয়ার থেকে সিউলের আরেকটি দৃশ্য কেন্দ্র|থাম্ব
পো এই এই খন্ত
পো এই এই খন্ত (ပိုးအိအိခန့်; জন্ম ৭ এপ্রিল ১৯৯৩) একজন বর্মী অভিনেত্রী। তিনি বেশ কয়েকটি বর্মী চলচ্চিত্রে প্রধান ভূমিকায় অভিনয়ের জন্য সর্বাধিক পরিচিত। তার পুরো ক্যারিয়ার জুড়ে ১০০টিরও বেশি চলচ্চিত্রে অভিনয় করেছেন।
মনসুর বয়াতি
মনসুর বয়াতি (আনু. ১৮ শতক) ছিলেন একজন বাঙালি গীতিকবি, লেখক, গায়ক। তিনি ময়মনসিংহ গীতিকার ‘দেওয়ানা মদিনা’ পালাটির রচয়িতা। চন্দ্রকুমার দে হবিগঞ্জের বানিয়াচং থেকে পালাটি সংগ্রহ করেন। সিলেট ও কুমিল্লা অঞ্চলে পালাটি ‘অবং দুলাল’ নামে পরিচিত। দীনেশচন্দ্র সেনের Eastern Bengal Ballads গ্রন্থে ‘দেওয়ানা মদিনা’র অনুবাদ পাঠ করে রোম্যাঁ রোল্যাঁ ‘I was specially delighted with the touching story of Madina’ বলে মন্তব্য করেন।
সম্পাদক দীনেশচন্দ্র সেন তার মৈমনসিংহ গীতিকা’র ভূমিকায় মনসুর বয়াতি রচিত ‘দেওয়ানা মদিনা’ তথা আলাল দুলালের পালা সম্পর্কে বলেছেন, “বালিয়াচঙ্গের দেওয়ানদের সম্বন্ধে গাথা। এই গানে ধনু নদীর উল্লেখ আছে, দীঘলহাটি গ্রাম খুঁজিয়া পাওয়া গেল না। ইহার লেখক মনসুর বাইতি সম্বন্ধে নাম ছাড়া আর কিছু জানিতে পারা যায় নাই। কবি যে নিরক্ষর ছিলেন, তাহা যেমন তাঁহার কাব্যপাঠে স্পষ্ট বোঝা যায়, তিনি যে প্রকৃত কবিত্বশালী, করুণরসসৃষ্টিতে সুপটু ছিলেন, তাহাও তেমনই অবধারণ করা যায়। মদিনার স্বামীর ভালবাসায় অগাধ বিশ্বাস—যাহা তালাকনামা পাইয়াও দীর্ঘকাল টলে নাই—সে অগাধ বিশ্বাসে যেদিন হানা পড়িল, সেদিন সে মৃত্যুশয্যাশায়ী হইল। তাহার অপূর্ব সংযম, যাহাতে এরূপ কৃতঘ্নতায়ও স্বামীর বিরুদ্ধে একটি কথা সে বলিতে পারিল না, এই অপূর্ব প্রেম ও চিত্তসংযম কোন্ উচ্চ লোকের, পাঠক তাহা ধারণা করুন। চাষার ভাষায় চাষার লেখা বলিয়া অবজ্ঞা করিবেন না।”
পাপন সিং
পাপন সিং (জন্ম: ৩১ ডিসেম্বর ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশেরের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেন।   তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৭–১৮ মৌসুমে, বাংলাদেশী ক্লাব উত্তর বারিধারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; উত্তর বারিধারার হয়ে পাঁচ মৌসুম অতিবাহিত করার পর ২০২২–২৩ মৌসুমে তিনি ঢাকা আবাহনীতে যোগদান করেছেন।
২০২১ সালে, পাপন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় এক বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২২ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
পাপন সিং ১৯৯৯ সালের ৩১শে ডিসেম্বর তারিখে বাংলাদেশের নেত্রকোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পাপন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০২১ সালে তিনি বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
২০২২ সালের ১লা জুন তারিখে, ২২ বছর, ৫ মাস ও ১ দিন বয়সে, ডান পায়ে ফুটবল খেলায় পারদর্শী পাপন ইন্দোনেশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন।  উক্ত ম্যাচের ৮৮তম মিনিটে মধ্যমাঠের খেলোয়াড় বিপলু আহমেদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে পাপন সর্বমোট ২ ম্যাচে অংশগ্রহণ করেছেন।
গাঙ্গিনাপাড় যৌনপল্লি
বাংলাদেশ সরকার অনুমোদিত ১০টি বৈধ যৌনপল্লির একটি হল ময়মনসিংহ জেলার গাঙ্গিনাপাড় যৌনপল্লি।
অবস্থান
ময়মনসিংহ রেলস্টেশনের অদূরে, বারী প্লাজা শপিংমল এর উল্টো দিকে এই যৌনপল্লিটি অবস্থিত।
বিবরণ
সরকার অনুমোদিত পতিতালয়গুলোর একটি গাঙ্গিনাপাড়। গাঙ্গিনাপাড়ে ব্রিটিশ আমলের পুরোনো যৌনপল্লিটিতে ২০-২৫ জন সর্দারনীর অধীনে প্রায় ৩০০ যৌনকর্মী আছেন। তা ছাড়াও ২০২০ সালে গাঙ্গিনাপাড় যৌনপল্লিতে সরকারী ও ব্যক্তিমালিকানাসহ ১০টি বাড়িতে যৌনকর্মীদের পরিবারের সদস্যসহ প্রায় এক হাজার মানুষ বসবাস করেন।
প্রথম পূর্বাঞ্চলীয় নারী সম্মেলন
ইতিহাস
১৯২৯ খ্রিস্টাব্দে আন্তর্জাতিক নারী ভোটাধিকার জোটে সিরিয়া যোগ দিয়েছিল এবং ওই বছরেই বার্লিনে অনুষ্ঠিত আন্তর্জাতিক নারী ভোটাধিকার জোটের ১১তম সম্মেলনেও সিরিয়ার অংশগ্রহণ ছিল। পাশ্চাত্যের নারী আন্দোলনের আদলে মধ্যপ্রাচ্যের নারীদের আন্তর্জাতিকভাবে একটা নারী সংগঠন গঠন করার ধারণা বার্লিন সম্মেলন থেকে রূপ পেয়েছিল। অন্য দিকে সমান্তরালভাবে, ১৯২৯ খ্রিস্টাব্দেই জেরুজালেমে এই সংস্থার পাশাপাশি আরব মহিলা নির্বাহী কমিটির দ্বারা ফিলিস্তিন আরব সম্মেলনের সঙ্গে সংযোগ রক্ষা করে প্রথম আরব নারী সম্মেলন গঠনের ব্যবস্থা করা হয়েছিল। প্রথম পূর্বাঞ্চলীয় নারী সম্মেলন গঠনের রাস্তা তৈরি হয়েছিল এইভাবেই। বার্লিন সম্মেলনের ধরনের একটা একই রকম  পূর্বাঞ্চলীয় নারী সম্মেলন গঠনের আয়োজন করার বিষয় যার কণ্ঠে প্রথম ধ্বনিত হয় তিনি হলেন সাইজা নবারবি; এটাও উল্লেখযোগ্য যে, নূর হামাদা এই আহ্বানের যথাযথ প্রত্যুত্তর দিয়ে এগিয়ে এসছিলেন, অর্থাৎ সম্মেলন আয়োজনের কাজটা করে দিয়েছিলেন।
১৯৩২ খ্রিস্টাব্দের প্রথম পূর্বাঞ্চলীয় নারী সম্মেলন এক কথায় ছিল একটা অগ্রগামী কার্যক্রম, কেননা এই ধরনের প্রথম আয়োজন করা এক অনুষ্ঠান মধ্যপ্রাচ্য এবং এশিয়ার নারীদের মধ্যে ঐক্যের বাতাবরণ সৃষ্টি করার পক্ষে খুবই সহায়ক ছিল। এই সম্মেলনে আন্তর্জাতিক নারী ভোটাধিকার জোটের প্রতিনিধি হিসেবে উপস্থিত ছিলেন আব্রা থিওডোরোপুলাস।
সম্মেলনে যেসব বিষয় নিয়ে আলোচনা হয়েছিল সেগুলো হল: "বিবাহ বিচ্ছেদ আইনে সমতা, বাল্য বিবাহ, শ্রম, শিক্ষা, মদ, সামাজিক স্বাস্থ্যবিধি, আরবি সাহিত্য, হস্তশিল্প এবং জাতীয় শিল্প"।  সম্মেলনে যেসব প্রস্তাব গৃহীত হয়েছিল সেগুলো হল: বহুবিবাহ এবং বাল্যবিবাহের বিলোপ সাধন করা, মেয়েদের বিয়ের বয়স বাড়িয়ে ১৬ বছর করা, নারীদের জন্য শিক্ষাকে অত্যাবশ্যক করা এবং সম্ভাব্য সকল ক্ষেত্রে পেশাদার জীবন গঠন করে সঙ্গে সমান কাজের জন্য সমান বেতন প্রদানের ব্যবস্থা করা।
প্রথম সম্মেলনের পর ১৯৩২ খ্রিস্টাব্দে ইরানের তেহেরানে দ্বিতীয় পূর্বাঞ্চলীয় নারী সম্মেলন অনুষ্ঠিত হয়েছিল।
ফ্রি প্রেস কাশ্মীর
ফ্রি প্রেস কাশ্মীর হ'ল একটি সাপ্তাহিক ইংরেজি সংবাদপত্র যা ভারতের জম্মু ও কাশ্মীরের শ্রীনগরে ছাপা এবং প্রকাশিত হয়। রঙিন সাপ্তাহিকটি নিউজপ্রিন্টে প্রকাশিত হয় প্রতিকপি ১৫ রুপিতে। প্রধান সম্পাদক হলেন- কাজী জায়েদ।
ইতিহাস
ফ্রি প্রেস কাশ্মীর সংবাদপত্রটি শেখ মুশতাক কর্তৃক প্রতিষ্ঠিত হয়েছিল ২০১১ সালে। সংবাদপত্র এবং এর ওয়েবসাইট মে ২০১৭ সালে পুনরায় চালু করা হয়েছিল
ইন্টারনেট অবরোধ
আগস্ট ২০১৯ সালে, ফ্রি প্রেস কাশ্মীর সরকার কর্তৃক আরোপিত ইন্টারনেট অবরোধের কারণে বন্ধ করা হয়েছিল, ৩৭০ ধারা বাতিল করার পরে। ফ্রি প্রেস কাশ্মীরের ওয়েবসাইটটি বিশ্ব প্রেস স্বাধীনতা দিবসে নতুন ডোমেন নাম সহ ২০২০ সালের মে মাসে পুনরায় চালু হয়েছিল।
অন্নপূর্ণা গোস্বামী
অন্নপূর্ণা গোস্বামী (Annapurna Goswami) ( ৮ মার্চ, ১৯১৬ - ১৯৫৭ ) ছিলেন  বিংশ শতকের প্রথমার্ধের  প্রগতিশীল এবং সামাজিক প্রতিশ্রুতিবদ্ধ উপন্যাসিক। কলকাতা বিশ্ববিদ্যালয়ের লীলা পুরস্কারে সম্মানিত বাঙালি সাহিত্যিক। পেশাদার না হলেও প্রথম বাঙালি মহিলা ফটোগ্রাফারদের অন্যতম ছিলেন তিনি।
উহুরু কেনিয়াত্তা
উহুরু মুইগাই কেনিয়াত্তা (Uhuru Muigai Kenyatta; জন্ম: ২৬ অক্টোবর, ১৯৬১) নাইরোবিতে জন্মগ্রহণকারী কেনিয়ার বিশিষ্ট রাজনৈতিক ব্যক্তিত্ব। তিনি কেনিয়ার চতুর্থ রাষ্ট্রপতি হিসেবে বর্তমানে দেশ পরিচালনা করছেন। এর পূর্বে তিনি কেনিয়ার উপ-প্রধানমন্ত্রী ছিলেন। গাটুন্ডু সাউথ কন্সটিটুয়েন্সি থেকে সংসদ সদস্য ছিলেন তিনি। এছাড়াও, কেনিয়া আফ্রিকান ন্যাশনাল ইউনিয়ন বা কানু'র সভাপতি ছিলেন।
প্রারম্ভিক জীবন
জোমো কেনিয়াত্তা ছিলেন তার বাবা। ১৯৬৪-১৯৭৮ সাল পর্যন্ত জোমো কেনিয়ার প্রথম রাষ্ট্রপতির দায়িত্ব পালন করেন। কেনিয়া'র কিকাইয়ু জাতিগোষ্ঠীর লোক হিসেবে তাকে রাজনৈতিক জীবন গড়তে ব্যাপক সহায়তা করে। সোয়াহিলি ভাষায় উহুরু শব্দের অর্থ স্বাধীন। নাইরোবির সেন্ট মেরিজ স্কুলে পড়াশোনা করেন। সেখান থেকে রাষ্ট্রবিজ্ঞান বিষয়ে অধ্যয়নের লক্ষ্যে মার্কিন যুক্তরাষ্ট্রের অ্যামহার্স্ট কলেজে ভর্তি হন।
ব্যক্তিগত জীবনে বিবাহিত কেনিয়াত্তা মার্গারেট গাকু কেনিয়াত্তার সাথে বিবাহ-বন্ধনে আবদ্ধ হন। তাদের সংসারে জোমো, নিনা ও জাবা নামীয় তিন সন্তান রয়েছে। তিনি ক্যাথলিক ধর্মে বিশ্বাসী।
রাজনৈতিক জীবন
২০০১ সালের সংসদ নির্বাচনে তিনি তদানীন্তন রাষ্ট্রপতি ড্যানিয়েল আরপ মোইয়ের সরকারে স্থানীয় সরকার মন্ত্রী হিসেবে মনোনীত হন। রাজনৈতিক পূর্ব অভিজ্ঞতা না থাকা স্বত্ত্বেও তিনি মোইয়ের আশীর্বাদপুষ্ট ছিলেন। ডিসেম্বর, ২০০২ সালের কানু দলের প্রার্থী হিসেবে রাষ্ট্রপতি নির্বাচনে কেনিয়াত্তা অংশগ্রহণ করেন। কিন্তু বিরোধী প্রার্থী মোয়াকি কিবাকি'র কাছে বিশাল ব্যবধানে হেরে যান। এরপর সংসদে তিনি বিরোধীদলীয় নেতার ভূমিকায় অবতীর্ণ হন।
২০০৫ সালের জানুয়ারির শেষদিকে কেনিয়াত্তা কানু'র সভাপতি নির্বাচনে প্রতিদ্বন্দ্বিতা করে নিকোলাস বিয়তকে পরাভূত করেন। একই বছরে কেনিয়ার সংবিধান সংশোধনের খসড়া প্রস্তাবের বিপক্ষে দলকে নেতৃত্ব দেন। লিবারেল ডেমোক্র্যাটিক পার্টি এবং অরেঞ্জ ডেমোক্র্যাটিক মোভমেন্ট দলের সাথে সম্পর্কের উন্নয়ন ঘটান। এরফলে খসড়া সংবিধানটি উল্লেখযোগ্য ব্যবধানে বাতিল হয়ে যায়।
নভেম্বর, ২০০৬ সালে বিয়তের নেতৃত্বে কানু দলের প্রধানের পদ থেকে কেনিয়াত্তা ক্ষমতাচ্যুত হন। কিন্তু কেনিয়াত্তা এ সিদ্ধান্ত অন্যায় ও অগ্রহণযোগ্যরূপে আখ্যায়িত করেন। ২৮ ডিসেম্বর, ২০০৬ তারিখে কেনিয়ার হাইকোর্ট উহুরু কেনিয়াত্তাকে কানু'র সভাপতি পদে পুণর্বহাল করে। ২৮ জুন, ২০০৭ তারিখে উচ্চ আদালত কেনিয়াত্তাকে পার্টি প্রধান হিসেবে নিশ্চিত করে এবং বিয়তের অপর্যাপ্ত প্রামাণ্য দলিলে কেনিয়াত্তাকে অন্য দলে যোগদানের বিষয়টি অস্বীকার করে।
ডিসেম্বর, ২০০৭ সালের রাষ্ট্রপতি নির্বাচনে তিনি পুনরায় কিবাকি সরকারের বিরুদ্ধে পুণঃনির্বাচনে অংশ নেন। জানুয়ারি, ২০০৮ সালে কিবাকি সরকারের স্থানীয় সরকার মন্ত্রী হন। বিভিন্ন দলের সম্মিলনে গঠিত সরকারে এপ্রিল, ২০০৮ সালে উপ-প্রধানমন্ত্রী ও বাণিজ্য মন্ত্রী হন।
রাষ্ট্রপতি নির্বাচন
৪ মার্চ, ২০১৩ তারিখে কেনিয়ায় অনুষ্ঠিত নির্বাচনে উহুরু কেনিয়াত্তা রাষ্ট্রপতি প্রার্থী ও উপ-রাষ্ট্রপতি হিসেবে উইলিয়াম রুতো প্রতিদ্বন্দ্বিতা করেন। গৃহীত ১২,৩৩৮,৬৬৭ ভোটের মধ্যে তিনি ৬,১৭৩,৪৩৩ ভোট পান যা মোট ভোটের ৫০.০৩%। পঞ্চাশ শতাংশের বেশি ভোট পাওয়ায় তিনি প্রথম পর্বে বিজয়ী হন ও শীর্ষস্থানীয় দুই জন প্রার্থীর মধ্যে পুনরায় নির্বাচনের প্রয়োজন পড়েনি। ফলে স্বাধীন নির্বাচন ও সীমানা নির্ধারণ কমিশন (আইইবিসি) ৯ মার্চ, ২০১৩ তারিখে তাকে কেনিয়া প্রজাতন্ত্রের চতুর্থ রাষ্ট্রপতি হিসেবে ঘোষণা করে।   রাইলা ওদিঙ্গা ৪৩.৪% ভোট পেয়ে আটজন প্রার্থীর মধ্যে দ্বিতীয় হন। রাইলা নির্বাচনে ব্যাপক জালিয়াতির কথা তুলে ধরেন এবং নতুন বিচার ব্যবস্থায় এ ফলাফলের বিরুদ্ধে অবতীর্ণ হবেন বলে ঘোষণা দেন।
বিতর্ক
৮ মার্চ, ২০১১ তারিখে আন্তর্জাতিক অপরাধ আদালতে কেনিয়া প্রজাতন্ত্রে মানবতার বিরুদ্ধে অপরাধ সংঘটনে সম্পৃক্ততার ৫টি অভিযোগপত্র দাখিল করা হয়। ২৭ ডিসেম্বর, ২০০৭ থেকে ২৯ ফেব্রুয়ারি, ২০০৮ তারিখ পর্যন্ত নির্বাচন-পরবর্তীকালে পূর্ব পরিকল্পনামাফিক, অর্থসংস্থান ও সমন্বয়কের দায়িত্ব পালন করে কেনিয়াত্তা অরেঞ্জ ডেমোক্র্যাটিক মুভমেন্টের সমর্থকদের বিরুদ্ধে দাঙ্গা-হামাঙ্গায় নেতৃত্ব দিয়েছেন। হত্যা, ধর্ষণ, নিপীড়ন ও অন্যান্য অমানবিক কর্মকাণ্ড পরিচালনা করেছেন।
গ্রিন পার্ক স্টেডিয়াম
গ্রিন পার্ক স্টেডিয়াম ভারতের কানপুরে অবস্থিত একটি আন্তর্জাতিক ক্রিকেট স্টেডিয়াম।
আরব লিগ
আরব লিগ (আরবি: جامعة الدول العربية) আরব দেশসমূহের সংস্থা। ১৯৪৫ সালের ২২ মার্চ আরব লিগ গঠিত হয়। মিশরের রাজধানী কায়রোতে এর সদর দপ্তর অবস্থিত।
ইতিহাস
১৯৪৪ সালের আলেক্সাদ্রিয়া প্রোটোকলের উপরে ১৯৪৫ সালের ২২ মার্চ আরব লিগ গঠিত হয়। উদ্দেশ্য মূলতঃ অর্থনৈতিক, রাজনৈতিক ও পারস্পরিক বিভিন্ন সমস্যা সমাধান করা
সদস্য রাষ্ট্রসমূহ
অধুনা বহিষ্কৃত সিরিয়া সহ মোট ২২টি রাষ্ট্র আরব লিগের সদস্য
জনসংখ্যা
২০০৭ সাল নাগাদ আরব লিগের মোট জনসংখ্যা ৩৪ কোটি। এর মধ্যে মিশরে সবচেয়ে বেশি ৮ কোটি এবং কমোরোসে সবচেয়ে কম ৬ লক্ষ। মোট জনসংখ্যার ৯০% মুসলমান, ৬% খ্রীষ্টান এবং ৪% অন্যান্য।
চার্লস পিয়ার্স
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন অর্মি পিয়ার্স নামে পরিচিত চার্লস পিয়ার্স।
খেলোয়াড়ী জীবন
১৯০৫-০৬ মৌসুম থেকে ১৯২৩-২৪ মৌসুম পর্যন্ত চার্লস পিয়ার্সের প্রথম-শ্রেণীর খেলোয়াড়ী জীবন চলমান ছিল। ধ্রুপদী ভঙ্গীমায় ব্যাটিংয়ে অগ্রসর হতেন। এছাড়াও, পরিবর্তিত বোলার হিসেবে খেলতেন তিনি। ১৯০৫ থেকে ১৯২৪ সাল পর্যন্ত নাটাল দলে খেলেছেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন চার্লস পিয়ার্স। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৯ ডিসেম্বর, ১৯১০ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩ মার্চ, ১৯১১ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯১০-১১ মৌসুমে দক্ষিণ আফ্রিকা দলের সদস্যরূপে অস্ট্রেলিয়া গমনের সুযোগ পান। তিন টেস্টে অংশ নেয়ার পর অল্পের জন্যে ইংল্যান্ড গমন করা থেকে বঞ্চিত হন।
৭ মে, ১৯৫৩ তারিখে ৬৮ বছর বয়সে নাটাল প্রদেশের ডারবান এলাকায় চার্লস পিয়ার্সের দেহাবসান ঘটে। তার ভ্রাতা ভিভিয়ান পিয়ার্স নাটাল দলের পক্ষে প্রথম-শ্রেণীর ক্রিকেটে অংশগ্রহণ করেছিলেন।
ঘূর্ণিঝড় সিত্রাং
ঘূর্ণিঝড় সিত্রাং ছিল বঙ্গোপসাগরে সৃষ্ট একটি ক্রান্তীয়-গ্রীষ্মমন্ডলীয় ঘূর্ণিঝড়। এটি ২০২২ সালের ২৫ অক্টোবর বাংলাদেশও ভারতকে প্রভাবিত করেছিল। সিত্রাং শব্দের অর্থ পাতা। ২০১৭ সালের ঘূর্ণিঝড় মোরার পর এটিই ছিল সরাসরি বাংলাদেশের ভূখণ্ডে আঘাত হানা প্রথম ঘূর্ণিঝড়। ২২ শে অক্টোবর আন্দামান ও নিকোবর দ্বীপপুঞ্জের উপকূল থেকে কিছুটা দূরে সমুদ্রে এটি গঠিত হয়ে ধীরে ধীরে তীব্রতর হতে হতে ২৫ অক্টোবর প্রথম প্রহরে উচ্চ-প্রান্তের ঘূর্ণিঝড় হিসাবে বরিশালের কাছে বাংলাদেশের উপর আছড়ে পড়ে।  ঘূর্ণিঝড় অশনির পর এটি ২০২২ সালের উত্তর ভারত মহাসাগরের ঘূর্ণিঝড় মৌসুমের দ্বিতীয় ঘূর্ণিঝড়।